See, et „Patience’i” puhul on tegu LPga, võttis minu jaoks natuke kordamist ja harjumist, sest oma kaheksa küllaltki eripalgelise looga mõjub helikandja pigem EPlikult. Selles võib näha nii kompositsiooniviga kui ka tegijate teadlikku soovi (ja üks ei välista teist) segada kuulajale täpselt selline kokteil, mida ta ilma tõrgeteta manustada suudab. Väga no bullshit album: ei mingeid täiteks vorbitud ebavaimukaid skit’e, sisse- ega väljajuhatusi, see-eest palju erinevaid kõlavärve, meeleolusid ja pilte. Nende ilmumises, kooskõlas ja vaheldumises on pisut algkooli klassidisko vaibi, kus keegi vilgutab tuledega, teisal mängitakse ümber õpetaja laua tagaajamist ning paar julgemat astuvad oma esimesi avalikke tantsusamme.
#000002
Albumi lööb lahti I Wear* Experimenti tänavuse Eesti Laulu finaali kandnud „Patience”. Järgneb klubisemaid ja rokisemaid palasid, mis sobivad ühtviisi nii raadioeetrisse kui ka festivalilavale. On tunda, et bänd on lugudega palju tööd teinud ning püüdnud vaadata oma loomingule nii tavakuulaja, raadiodiskori kui ka festivalikorraldaja vaatevinklist. Tulemuseks on kvaliteetne, reibas ja haarav poptoode, millest ei puudu igatsev indie-hing(us).
#000003
Detsembris üllitas andekas indie-, trip hop’i, punk-romantik Archy Marshall (tuntud pigem nime King Krule all) koos oma sama punaste juuste ja kiitsaka venna Jackiga uue kauamängiva „A New Place 2 Drown”.
#000006
Ukraina juurtega Berliinis resideeriva Etapp Kyle’i viimased aastad on olnud edukad. Olles andnud eelnevalt välja paar EPd techno vanameistrile Ben Klockile kuuluva Klockworksi alt, on teda hakanud saatma edu klubidest festivalideni. Võib ka öelda, et Kyle’i tumedam minimal on asendunud uute leibelite all kiiremate ja kirkamate rütmidega.
#000010